Temeljem Odluke o organizacijskim oblicima obavljanja komunalnih djelatnosti na području Grada Buje-Buie od dana 28.03.2019., članka 13. Izjave o osnivanju, te prethodne suglasnosti gradonačelnika Grada Buja klasa: 363-01/22-01/46, ur. broj: 2163-2-01/1-22-3 od 28.09.2022. godine, Civitas Bullearum d.o.o. društvo sa ograničenom odgovornošću za obavljanje komunalnih usluga , Buje, Trg J.B. Tita 10, OIB: 83947266567, zastupano po direktoru Marku Milevoju, dana 30.09.2022. godine donosi:

**Odluku**

**o cijenama radova i usluga**

**za obavljanje komunalnih djelatnosti**

**Članak 1.**

Ovom Odlukom utvrđuju se cijene za radove i usluge obavljanja komunalnih djelatnosti koje su povjerene Društvu Odlukom o organizacijskim oblicima obavljanja komunalnih djelatnosti na području Grada Buja-Buie na neodređeno vrijeme, odnosno sve dok je Društvo registrirano za obavljanje povjerenih komunalnih djelatnosti.

**Članak 2.**

Obavljanje komunalnih djelatnosti kojima se osigurava održavanje komunalne infrastrukture jesu sljedeće:

* održavanje javnih površina na kojima nije dopušten promet motornim vozilima,
* održavanje javnih zelenih površina,
* održavanje građevina, uređaja i predmeta javne namjene,
* održavanje groblja,
* održavanje čistoće javnih površina.

Eventualne druge poslove i usluge koje nisu obuhvaćene u st. 1. ovog članka obavljat će se isključivo temeljem pisanog ugovora ili pisane Narudžbe koja mora sadržavati ugovorenu, odnosno naručenu vrijednost radova.

**Članak 3.**

Osnova i jedinica za utvrđivanje cijene usluge i radova iz članka 2. ove Odluke biti će **1 radni sat.**

Utvrđuje se cijena jednog radnog sata iz st. 1. ovog članka u iznosu od **145,00 kuna** bez poreza na dodanu vrijednost.

**Članak 4.**

Račune za obavljanje usluga i utrošenim radnim satima Društvo će ispostavljati do 5. u mjesecu za prethodni mjesec, uz prethodnu kontrolu radova od strane naručitelja.

**Članak 5.**

Ova Odluka o cijenama dostavlja se na suglasnost Gradonačelniku Grada Buja-Buie.

Klasa: 307-01/22-01/1

Urbroj: 2163-2-3-01-22-4

Buje, 30.09.2022.

**Član uprave – direktor:**

**Marko Milevoj,v.r.**